Tavoitteena NHL! Suomalaisvahti pyrkii Chicago Blackhawksin kokoonpanoon – "Hän aloittaa Rockfordissa" | NHL Suomi
Maalivahti Kevin Lankinen on yksi jääkiekkosyksyn mielenkiintoisimmista suomalaisnimistä.
HIFK-kasvatti solmi aiemmin kesällä NHL-sopimuksen Chicago Blackhawksin kanssa, mutta lähtökohtaisesti hänen uskotaan aloittavan kauden AHL:ssä.
NHL:ssä Lankisen edellä ovat Corey Crawford sekä Cam Ward, mutta pelaajista etenkin ensimmäisenä mainittu on kärsinyt loukkaantumisista. Crawford on kuitenkin nähty syyskuussa jo kahdesti jäällä, joten hänen tilanteensa on paranemaan päin.
Mikäli Blackhawks-vahdit ovat kunnossa, ei Lankisella ole ainakaan aluksi realistisia mahdollisuuksia NHL-kokoonpanoon. Toisaalta tätäkin asiaa voidaankin tarkastella myös hyvässä valossa, sillä AHL:ssä suomalaisvahti saanee hyvin vastuuta.
– Hän on isorunkoinen maalivahti, joka on lukeutunut viime vuosina Suomessa Liigaan eliittiin. Hän aloittaa Rockfordissa, mutta voi olla tulevaisuudessa Blackhawksin maalivahti, kirjoittaa WTP Sportsin Arjun Bowry.
Kuluneella kaudella Lankinen loisti Liigassa, kun hänen torjuntaprosenttinsa oli runkosarjassa 94,60 (15 ottelua) ja pudotuspeleissä 93,60 (13 ottelua).
LUE MYÖS: Hitti vai huti? NHL:ään siirtyneen suomalaisvahdin uusi maski julki – kypärässä komeita yksityiskohtia